Tiener vas oor brandstigting by skole in LimpopoArgieffoto ŉ 16-jarige tienerseun is in hegtenis geneem op aanklag van brandstigting by twee skole in Vuwani in Limpopo, het die polisie Dinsdag gesê. ŉ Brand is Sondag by Vari Primary School gestig en Maandagaand by Denga Secondary School. Brig. Motlafela Mojapelo, woordvoerder van die polisie in Limpopo, het gesê beamptes patrolleer die gebied en omliggende dele. Verdere inhegtenisnemings word nie uitgesluit nie. Volgens Mojapelo was geen betogers te sien nie en die polisie sal nou hul strategie moet verander. “ŉ Saak van brandstigting is aanhangig gemaak. Die polisie se ondersoek duur voort.”